ISO 15924

Το **ISO 15924** είναι το διεθνές πρότυπο για την αναπαράσταση των ονομασιών των συστημάτων γραφής όπου η κωδικοποίηση κάθε συστήματος διαθέτει έναν κωδικό με τέσσερα γράμματα και έναν αριθμητικό κωδικό. Ως συστήματα γραφής λογίζεται η κάθε ομάδα γραφικών χαρακτήρων (αλφάβητα, ιερογλυφικά, γλωσσοκατασκευές κ.α.) οι οποίοι χρησιμοποιούνται για την γραπτή μορφή μιας ή περισσοτέρων γλωσσών.

Οι κωδικοί γραμμάτων του προτύπου ακολουθούν σε μεγάλο βαθμό το πρότυπο ISO 639-2 σχετικά με τον προσδιορισμό των γλωσσών (π.χ.: γραφή Γκουτζαράτι: ISO 639 guj, ISO 15924 Gujr), με την προτίμηση να δίνεται στους βιβλιογραφικούς κωδικούς του 639-2.Οι τετραψήφιοι κωδικοί του προτύπου χρησιμοποιούνται από τον οργανισμό IETF (Internet Engineering Task Force) ο οποίος ασχολείται με την ανάπτυξη και καθιέρωση προτύπων για το διαδίκτυο, όπως π.χ. κωδικοποιήσεις και γραμματοσειρές που χρησιμοποιούνται στους φυλλομετρητές για την κάθε γλώσσα.

## Διαχείριση
Η διαχείριση του προτύπου ISO 15924 γίνεται από τον οργανισμό Unicode υπό την εποπτεία του ευρύτερου διεθνή οργανισμού τυποποίησης ISO, και ως αντικείμενο εργασίας έχει τις διαβουλεύσεις με την ειδική συμβουλευτική επιτροπή εμπειρογνωμόνων ως προς την περαιτέρω ανάπτυξη και υλοποίηση του προτύπου. Η επιτροπή εμπειρογνωμόνων είναι εξαμελής και τα μέλη της προέρχονται από:
* τον ίδιο τον υπεύθυνο τυποποίησης του ISO 15924
* αντιπρόσωπο από την βιβλιοθήκη του Κογκρέσου
* αντιπρόσωπο από τον οργανισμό τυποποίησης της Νορβηγίας
* αντιπρόσωπο από την γαλλική διεθνής εγκυκλοπαίδεια (Encyclopaedia Universalis)
* αξιωματούχο του οργανισμού Unicode
* μέλος του Unicode
Τα παραπάνω άτομα διαβουλεύονται με και αντιπροσωπεύουν τις υποθέσεις σχετικά με τα πρότυπα ISO 15924 RA, ISO 639-2 RA και τις επιτροπές ISO/TC 37, ISO/TC 46, και ISO/IEC JTC 1/SC 2.

## Κωδικοί συστημάτων γραφής
### Αριθμητικά εύρη
* 000–099 Ιερογλυφικά και σφηνοειδή συστήματα γραφής
* 100–199 αλφαβητικά συστήματα με γραφή από δεξιά προς τα αριστερά
* 200–299 αλφαβητικά συστήματα από αριστερά προς τα δεξιά
* 300–399 αλφασυλλαβικά συστήματα
* 400–499 συλλαβικά συστήματα γραφής
* 500–599 ιδεογραφικά συστήματα γραφής
* 600–699 μη αποκρυπτογραφημένα συστήματα γραφής
* 700–799 στενογραφικά συστήματα και άλλες αναπαραστάσεις
* 800–899 (μη κατανεμημένο εύρος κωδικών)
* 900–999 (ιδιωτική χρήση, εναλλακτικοί και ειδικοί κωδικοί)

### Ειδικοί κωδικοί
* Qaaa—Qabx (900—949): 50 κωδικοί κατοχυρωμένοι για ιδιωτική χρήση
* Zsye 993 : Emoji
* Zinh 994 : κωδικός για τα *κληρονομημένα* συστήματα (inherited κατά τον προσδιορισμό του Unicode όπου γίνεται χρήση χαρακτήρων από άλλα συστήματα γραφής Unicode)
* Zmth 995 : μαθηματικά σύμβολα
* Zsym 996 : σύμβολα
* Zxxx 997 : κωδικός για τις γλώσσες που δεν διαθέτουν γραφή
* Zyyy 998 : κωδικός για μη καθορισμένο σύστημα γραφής
* Zzzz 999 : κωδικός για μη τυποποιημένο σύστημα γραφής

### Ειδικά κατοχυρωμένοι κωδικοί

Οι παρακάτω κωδικοί γραμμάτων είναι κατοχυρωμένοι από το εγχείρημα Common Locale Data Repository Project (CLDR) του οργανισμού Unicode:
* Root: Χρησιμοποιείται για την προσδιορισμό της γλωσσικά ουδέτερης βάσης του CLDR
* True: Χρησιμοποιείται ως η αριθμητική λογική τιμή *αληθής* / *true*

### Κατάλογος κωδικών

Κατάλογος κωδικών συστημάτων γραφής κατά το ISO 15924:

## Συνδέσεις με άλλα πρότυπα
Το ISO 15924 εξαρτάται σε μεγάλο βαθμό από τα παρακάτω πρότυπα:
* ISO 639-2:1998 Κωδικοί για την αναπαράσταση των ονομασιών γλωσσών — Τμήμα 2: Alpha-3 κωδικός
* ISO/IEC 9541-1:1991 Τεχνολογία πληροφοριών — Πληροφορίες γραμματοσειράς — Τμήμα 1: Αρχιτεκτονική
* ISO/IEC 10646-1:2000 Τεχνολογία πληροφοριών — Ομάδα χαρακτήρων UCS (Universal Multiple-Octet Coded Character Set)

* ISO/IEC 9541-1:1991, για τον καθορισμό γραμματοσειράς και χαρακτήρων

## Παραπομπές


## Εξωτερικοί σύνδεσμοι
* ISO 15924:2004
* ISO 15924 Registration Authority (Unicode)
* Official ISO 15924 code lists
* Overview of changes in time

Κατηγορία:Συστήματα γραφής
Κατηγορία:Πρότυπα ISO